ভানুমতী
ভানুমতী (সংস্কৃত: भानुमती) একটি সংস্কৃত শব্দ, যার অর্থ "উজ্জ্বল" বা "সূর্যের মত উজ্জ্বল", এবং ভানু শব্দ থেকে উদ্ভূত হয়েছে। ঋগ্বৈদিক ভাষায়, ভানু হল মরুৎ এর একটি উপাধি এবং এর অর্থ হল "বিচিত্র রঙ", "আলোতে জ্বলজ্বল করা" বা "সাপের মত জ্বলজ্বল করা" বা "বাতাসের গতির কারণ"। ভারতে দীর্ঘকাল ধরে, ভানুমতী মেয়েদের কাছে পছন্দের নাম। ভানুমতী ছিল ঋষি অঙ্গিরার কন্যার নাম। ধারা নগরীর রাজা ভোজ এর কন্যার নাম ছিল ভানুমতি যিনিও তার পিতার মত একজন যাদুকর ছিলেন। দুর্যোধনের স্ত্রীর নামও ছিল ভানুমতি। অতি প্রাচীন কালে, ধর্মমূর্তি নামে সর্বকালের বিজয়ী রাজা ছিলেন যিনি শত শত শত্রু এবং হাজার হাজার অসুরকে ধ্বংস করেছিলেন এবং যিনি একজন নশ্বর হলেও মহাবিশ্বের প্রতিটি অঞ্চলে প্রবেশ করেছিলেন। তিনি ইন্দ্রের বন্ধু ছিলেন এবং তার দীপ্তি এমনকি সূর্য ও চন্দ্রকেও গ্রাস করেছিল। তাঁর স্ত্রীর নাম ছিল ভানুমতি, যিনি সেই সময়ে তিন অঞ্চলের সবচেয়ে সুন্দরী মহিলা ছিলেন; দেবী লক্ষ্মীর মতো অতুলনীয়, তিনি রাজার কাছে প্রাণের চেয়েও প্রিয় ছিলেন। জনশ্রুতি আছে যে কৃষ্ণের এক নাতনির নামও ছিল ভানুমতি। ভানুমতি হল সুশ্রুত সংহিতার উপর চক্রপাণি দত্তের ভাষ্যের নাম। মুথুস্বামী দীক্ষিতার সঙ্গীত বিদ্যালয়ে, বনস্পতি রাগ, কর্ণাটক সঙ্গীতের বাহাত্তরটি জনক রাগের মধ্যে ৪র্থ মেলকর্তাকে ভানুমতি বলা হয়।